
Tizennégyen vannak KISDOBOS KÉPTÁR 


Akár egy nagyobb létszámú 
őrs. Akik szívesen játszanak ve- 
lük, azok száma sok ezer, sőt 
milliónyi. S mégis: mindig új 
és új játszótársakat, barátokat 
hívnak, várnak. Kitaláltátok, 
hogy kikről-mikről van szó? Az 
úttörőszövetség Barátaink... 
elnevezésű kulturális közössé- 
gi játékairól. Barátotok lehet 
a könyv, a múzeum, a film, a 
rádió, a televízió, a színház, a 
tánc, a népművészet, a szép 
szó, az újság, a fénykép, a tech- 
nika, a muzsika és a számító- 
gép. A Kisdobos lapjain most 
három baráttal ismerkedhet- 
tek: a múzeummal, a népmű- 
vészettel és a muzsikával. Ter- 
mészetesen ez csak annyi, mint- 
ha valakiről csak a nevét tud- 
nátok. A barátkozáshoz más 
is szükséges. A jó barátra több 
időt kell szánni, érdeklődni 
kell felőle. Közös programok, 
felejthetetlen találkozások te- 
szik gazdaggá a barátságot. Mit 
jelent ez a kulturális közösségi 
játékok esetében? Például mú- 
zeumlátogatásokat, zenehallga- 
tást, fürkészkedést a népmű- 
vészet gazdag tárházában. 


Barabás Miklós 
Liszt magyar nemzeti viseletben 


Kisdobos 

:, Hírhedett zenésze a világnak..." 


175 éve született Liszt Ferenc 
. zeneszerző. 1811 tavaszán cso- 
. dálatos természeti jelenség, a 
Nagy Üstökös tűnt fel az ég- 
. bolton. Az emberek álmélkod- 
va és babonás várakozással fi- 
gyelték az éjszaka is nappali fé- 
nyességben tündöklő eget. Azt 
suttogták, — hogy hamarosan 
nagy dolgokra hivatott ember 
születik. 


Egy dunántúli falucskában, 
Doborjánban ekkor várta gyer- 
meke születését Liszt Ádámné. 
Ő is sokszor hallotta a nagy 
ember születéséről szóló jós- 
latot. Arra bizonyára nem gon- 
dolt, hogy akit a szíve alatt 
hord, az világhíresség lesz, az 
egyik legnagyobb magyar Ze- 
neszerző. 


Liszt Ferenc kivételes zenei 
tehetségét szülei korán felis- 
merték; hatéves korától édes- 
apja tanította zongorázni. Ki- 
lencéves korában Sopronban 
hangversenyezett először, majd 
európai hangversenykörútra in- 
dult. Néhány tanulással eltöl- 
tött, fáradságos esztendő után 
megindult a világhír útján. 

Liszt Ferenc gyermekként 
szakadt el Magyarországtól, de 
egy — tragikus esemény nem 
hagyta, hogy elvesszen hazája 
számára. 


1838 márciusában, a szokat- 
lanul kemény telet követően 
megolvadt a Duna jégtakarója 
s a folyó elöntötte a partokat. 
A vízszint hetvenkét óra le- 
forgása alatt a soha nem látott 
29 lábnyira emelkedett a nor- 
mális magasság fölé (maximu- 
ma Pestnél március 15-én 9 mé- 
ter 40 centiméter volt) s Nyu- 
gat-Magyarországon  megállít- 
hatatlan árhullám hömpöly- 
gött végig. Az árvíz egész falva- 
kat sodort el, s csaknem azegész 
. Pestet tönkretette. Liszt még 


Velencében volt, amikor meg- 
hallotta az árvíz hírét. Pestet és 
magyar hazáját 1823-ban, tizen- 
egy esztendősen látta utoljára, 
s most megrohanták gyermek- 
kori emlékei. Bécsbe sietett, áp- 
rilis közepén érkezett oda és 
azonnal jótékonysági koncert- 
sorozatot adott az áldozatok ja- 
vára. Április 18-a és május 25-e 
között Liszt nyolc koncertet 
adott, amellyel összesen 24 000 
aranyforintot gyűjtött össze ; ez 
volt a magánkézből származó 
legnagyobb adomány, amelyet 
a magyarok az árvízkárosultak 
javára kaptak." 


Liszt így emlékezett vissza 
az eseményekre: 


sA hír nagyon megrázott. . . 
E felindulások és érzeímek ha- 
tására világossá vált számomra 
annak a szónak az értelme: 
khazámx. Hirtelen visszahe- 
lyeztem magam a múltba s szí- 

D. MARIA GIULINI 


vemben . érintetlenül 
láltam gyermekkori emléke- 
im — kincsesházát. — Szemem 
előtt nagyszerű táj bontako- 
zott ki: ... a sziklákon zúgó, 
rohanó Duna — a széles mező- 
ség, melyen szabadon legelnek 
a békés nyájak —, ez volt Ma- 
gyarország, az erős, termékeny 
talaj, mely oly nemes fiakat 
nemzett" 


megta- 


Liszt Ferenc lelkesedése, ra- 
jongása hazája iránt a vészek el- 
múltával nem szűnt meg. Erről 
zeneművek sorában tett tanú- 
bizonyságot. A Rákóczi-induló, 
a Magyar rapszódiák, a Hungá- 
ria című szimfonikus költemé- 
nye, a Szent Erzsébet legendája 
című műve mind-mind e lángoló 
hazaszeretet kifejezői. 

100 évvel ezelőtt, 1886-ban 
bekövetkezett halálakor csak 
teste távozott el. Művészete a 
halhatatlanok sorába emelte. 

Nyikolaj Zabolockij 
Reggeli dal 


S ott lent a fák, a vadak, madarak, mind 
a bozontos, az izmos, a nagy s ugri-bugri 
most körbe állt és dudán és gitáron 

és hegedűn és sípon hirtelen 

belevágtak hajnali himnuszukba. 


És körös-körül minden dalba kezdett, 
hogy szökdelt még a gida is a csűrnél, 
és fölfogtam az arany-virradatban: 

az emberi boldogság halhatatlan. 


(részlet, Illyés Gyula fordítása) 


Kiss Ilona rajzai 


. mit nem mondhatnak el szavak, 


Vajda János 
Liszt Ferenchez 


Ő jer közénk, maradj velünk, 
kik még hiszünk, még szeretünk, 
bár reményünk — titok. 

Zengd te nekünk a csodadalt, 


csak sejtnek milliók . . . 


Vagy ám ha mégysz — hi a világ — 
vidd a haza határin át 

a nép hírét tova, 
a nép, melynek dalaiban 
nagy, halhatatlan búja van, 
nem halhat meg soha! 


(részlet) 


Martin Luther 


Muzsika asszony 


Öröm e földön nemesebb 

nem is tudom, más mi lehet, 

mint amit az ének szerez; 

az ékességes, zengzetes. 

Hol társas ének szólal, ott 

a rossz kedvnek már , Jónapot!" 
Viszály, irígység, gyűlölet, ! 
harag és kín onnét mehet; 

fukarság, gond, s egyéb teher 

s a bánat rajban lebben el. 

Mindenki lelkére kötöm, 
hogy nem bűn az ilyen öröm. ; 


(részlet, Csorba Győző fordítása) 


Sütő András 
Kórémuzsika 


Hacsak lehet, játszik a gyermek. Mert végül a 
játék komolyodik munkává. Boldog ember, 
ki a munkájában megtalálja a valamikori já- 
ték hangulatát. Ha zenész lennék, eszembe 
jutna tehát a gyermekkori , zeneszerzés", ka- 
marási hangversenyeink minden kis mozzana- 
ta. Zeneszerszámunk volt: a kórémuzsika, a 
cérnahúrú hárfa, a büröksíp, hagymaszár- 
-flóta, fűszál-csimpolya, a falevél-pánsíp s mi 
minden. Az erdő, a mező a hangszerek hang- 
ján is megszólal, ha emberrel találkozik, aki 
nem szakadt el tőle. Be kár, hogy a civilizáció- 
ban oly nagymérvű ez az elszakadás! A taná- 
rok — ha olyanok — bizonyára megpróbál- 
ják — ahol lehet — összekötözni városi gyer- 
mek és erdő-mező között az elszakadt szálakat. 
S mi mindent tanulhatnak még — csupán e te- 
kintetben is — Veres Pétertől vagy Erdei Fe- 
renctől! Hatéves koromban — emlékszem — 
egy lakodalmas játékunkban prímás voltam, 
első kórémuzsika-hegedűs. Cini-bú, cini-bú — 
dünnyögtem végig a főúton, aztán hogy meg- 
untam, a vőlegénnyel egyezkedve szerepet cse- 
réltünk. Ő mondta : cini-bú, s én álltam — vi- 
rágos kalappal — a menyasszony oldalán. 

Kedves időtöltésünk volt még a járműkészí- 
tés. A sárból gyúrt szekerecske, a sárgarépából 
gyártott autó, a napraforgószárból elévará- 
zsolt szánkószerű siklórepülőgép. 

A legnagyobb örömünkre mégis a magunk 
eszkábálta nagyobo eszköz szolgált. A gólya- 
láb, vagyis közönségesen faláb. Azzal jártunk 
iskolába, boltba és ahová kellett. Nemhinném, 
hogy a mai gyerekek valamit is tudnának e 
csodás szerszámról, amely magasra, a rettentő 
sár fölé emelt bennünket. Hogy milyen is az? 
Akár a cirkuszok óriás bohócainak gólyalába, 
de csupán egyméteres, vagyis nem kacagtatás, 
hanem kényszerű közlekedés végett találta föl 
az emberiség. A faláb annyira komoly szer- 
szám volt, hogy a bárót, jegyzőt kivéve, még 


a pap is hordta, sőt a tiszteletesasszony is. Gó- 
lyalábon mentünk valamennyien a templom- 
ba. A bejáratnál persze levettük, s falnak tá- 
mesztottuk. Elgondolható, micsoda tülekedés 
volt istentisztelet végeztével a falábak kivá- 
lasztása végett. Akár manapság egy színházi 
ruhatár előtt. Hol a lábam, melyik az én lá- 
bam? Egyik-másiknak a fél párját néhaössze- 
cserélték, baktatott haza az egyházfi a tiszte- 
letesasszony bal lábával. Másnap kellő rös- 
telkedéssel beállított a parókiára: visszahoz- 
tam, kedves tiszteletesasszony, a kedves fél 
lábát. 

Hogy mit jelentett nekünk a játékkal egybe- 
kötött ének? Ezt ma is fontosnak tartom. Aki 
nem tud énekelni: bizony nagyon szegény em- 
ber, még ha tele van is forintokkal a ládája. 
Kodály és Bartók feltarisznyált bennünket 
énekkel ezer esztendőre. Otthon, amidőn va- 
lamelyikünk hosszú és magányos útra indult, 
öregeink azt kérdezték: Jól felöltöztél-e? Bo- 
tod van-e? Hát éneket viszel-e magaddal? 
Vagyis védelmet a sötétség s az úti veszedel- 
mek ellen. Azt mondanám érris : ne hagyjátok 
cserben az Eneket! 


A Gyermekkorom tükörcserepei 
című kötetből 


Október 1-je, a zene világnapja 


Ezen a napon köszöntjük a régi 
hangversenylátogatókat és az újakat. 
Hívjátok magatokkal azokat a pajtásaitokat, 
akik eddig még nem jártak hangversenyre. 
A Filharmónia az idén is szép zeneműveket 
válogatott számotokra. Megemlékezünk 
nagy zeneszerzőnkről, Liszt Ferencről. 
Ismerkedhettek a hangszerekkel. Reméljük, 
nem felejtitek el a koncertek dátumát! 


A Pécsi Városszépítő és Városvédő Egyesület 1986 tavaszán gyermekrajzpályázatot hirdetett. A pá. 
lyázat témája: , Mi tetszik és mi nem tetszik a városban? Igen sok gyerek rajzolta, festette meg a vé. 
leményét. Pécs városa műemlékekben igen gazdag. Október, mint tudjátok, múzeumi és műemlék. 
védelmi hónap, ezért az alábbi rajzokat a pécsi pályázat anyagából választottuk. Szentirányi Ma. 


Általános Iskola tanulói. 
BZ neat; á B 3 cs 


1. Buda elfoglalásának dátuma: 1541. augusztus 29. 
A török csellel foglalta el a várat; amíg a kis János király 
Izabella királyné tanácsosai kíséretében a szultáni tábor- 
ban volt, a vár kapuin beszivárogtak a janicsárok, és meg- 
szállták a vár legfontosabb pontjait. 


2. Magyarország török megszállását a képen látható 
nagy török szultán, Szulejmán irányította. 


3. Szigetvár várát Zrínyi Miklós (1566), Drégely várát 
Szondi György (1552), Eger várát Dobó István védte 
(1552). 


4. A kép sírkövet ábrázol; a török sírköves temető a 
budai vár területén található, a Szarvas tér felé eső ol- 
dalon. 


5. A török kiállításon látható tárgyak témájához kül- 
dött megfejtéseket a Budapesti Történeti Múzeumban 
bírálják el. 


6. Tugra látható a képen. A szultáni iratokat hitelesítő 
írásjel. 


7. Jellegzetes török épületek ábrázolása : dzsámi (temp- 
lom), minaret (imatorony), türbe (síremlék). Dzsámi 
Pécsett és Szigetváron, minaret Egerben és Érden, türbe 
Budapest területén (Gül Baba Türbe) és Pécsett található. 


8. Gárdonyi Géza: Egri csillagok 
Fekete István: A koppányi aga testamentuma 
Balassi Bálint és Tinódi Lantos Sebestyén számos műve. 


9. Buda visszavívásának pontos ideje: 1686. szeptember 
2. A győzelmi lobogót elsőként Fiath János tűzte ki. 

10. Török viselet 

Fejfedő férfiaknak: turbán; piros, fejhez simuló kis 
sapka (fez); kúp alakú, végén elhegyesedő sapka; magas, 
henger alakú sapka (magas rangú személyiségek részére). 

Felsőruha férfiaknak: köpeny (kaftán), bugyogó, nad- 
rág, csizma. 

Felsőruha nőknek: ingféle, vagy deréknál legyűrt zub- 
bony. Lábfejig érő, lefelé szűkülő és alul átkötött bugyo- 
gó. Utcai viseletre: fekete köpeny, arcon fátyol. 


MÚZEV MM. 


Fehér Klára Török rab vitte a levelet... 


, No, nézzük csak, mi van a postaládában?" — 
áll meg velünk apuka vagy anyuka a lépcsőház- 
ban, és kis kulccsal kinyitja a postaszekrényt és 
kiveszi belőle a leveleket, képeslapokat. Mi per- 
sze jól tudjuk, honnan kerültek oda ezek a szép, 
bélyeges borítékok. Valaki megírta a levelet, 
megcímezte a borítékot, felbélyegezte, bedob- 
ta a postaládába, postaautóval összeszedték, egy 
nagy gép csoportosította, irányította, a vonat, 
a repülőgép, a hajó továbbította, a hozzánk leg- 
közelebbi postahivatal újra rendbe rakta és a 
postás néni vagy postás bácsi kihozta, bedobta 
a ládánkba. . . 

Egyszerű, nem? De hát mi volt, amikor még 
nem volt se vonat, se hajó, se repülőgép? Sőt 
lehet, hogy valamikor posta se volt? Ha kíván- 
csiak vagytok rá, menjetek el Nagyvázsonyba, 
ahol a híres Kinizsi vár és a lovasiskola mellett 
más érdekesség is van: a nyári postamúzeum. 

A három kis szobában sorakozó színes képek- 
ből megtudhatjátok, hogy már az írás feltalálá- 
sa előtt is üzentek egymásnak az emberek. Ho- 
gyan? Messzi hegyormokon tüzet gyújtottak; a 
fellobbanó és kialvó lángokkal üzentek egymás- 
nak. Vagy dobpergés, kürtszó juttatta el mesz- 
szire a hírt: hogy gyülekezni kell vadászatra, 
hadra;: hogy jól sikerült a vadászat, vagy ünnep- 
ségre, vigasságra hívják a népet. . . 

Az igazi posta persze az írott üzenet volt. Lát- 
hatjuk ebben a kis múzeumban az íróeszközök 
fejlődését, az agyagtáblákhoz használt vésőt, a 
papiruszokra, bőrre, pergamenre, majd később 
papírra írásjeleket rögzítő ecsetet, tollat, irónt, 
festéket. 

És gondoltatok-e arra, hogy az ilyen egyszerű 
és mindennapi dolgot, mint a boríték — azt is 
fel kellett találnia valakinek? 

Valaha régen csak gazdag és hatalmas urak 
engedhették meg maguknak, hogy írásos üze- 
netet, levelet küldjenek a távolba. Arannyal, 
ezüsttel fizették meg annak a fáradságát, aki 
ezer veszélyen keresztül a postát magával vitte. 
Ha eljöttök ebbe a múzeumba, képet kaphat- 
tok arról, hogyan is közlekedtek ezek az első 
postások. Milyen volt a gyalogos posta, a sza- 
márposta, a sivatagban a teveposta, milyen volt 
a hatlovas postakocsi. És milyenek a modern pos- 
ta közlekedési eszközei, a vonatok, hajók, autók, 
repülőgépek. 

Amikor a levelezés nagyon elterjedt, a sok- 


sok küldeményen valahogyan jelezni kellett, 
hogy a küldő, a feladó fizetett érte. Így született 
meg a bélyeg. Jaj, hány ezer- és százezerféle bé- 
lyeg van a világon! Vannak virágos sorozatok, 
madaras sorozatok, hajós sorozatok, híres em- 
ber sorozatok, földrajzi sorozatok, nevezetes 
épület sorozatok, tíz év alatt se tudnám mindet 
felsorolni. De a legérdekesebb bélyeget talán 
ez a múzeum őrzi: látható itt egy svéd bélyeg, 
amelynek rajza egy postás lábanyoma. Szép fest- 
mény ábrázolja azt a jelenetet, amikor 1848. jú- 
lius 3-án, a szabadságharc idején Thán Mór át- 
adta az első magyar bélyeg tervét Kossuth La- 
josnak. A bélyeg fehér papíron, piros keretben 
zöld középrésszel készült volna, de hát nem ké- 
szült el soha. . . 

És tudjátok-e, melyik a legérdekesebb kép a 
múzeumban? A török időkben elengedtek egy- 
egy rabot, aki levelet vihetett Törökországba, 
illetve Magyarországra, és választ is hozhatott 
az otthoniaktól. Ezek a rab-postások tudták: ha 
megszöknének, akkor a többi ragtárs életével 
fizetne a tettükért. Sohasem szökött meg egyik 
rab-postás sem. A kép azt a jelenetet ábrázolja, 
amikor Kinizsi Pál, a vár kapitánya útjára enged 
egy turbános rab-postást. 

Most éppen tatarozzák a múzeumot. Ha újra 
megnyílik, látogassatok el a nagyvázsonyi pos- 
tamúzeumba, küldjetek onnan képeslapot szü- 
leiteknek, barátaitoknak. Szép emlékbélyegzőt 
kaptok rá. 


Kiss Ilona rajza 


zi JÉ L. sále 
Egye! fost 
COÉN 
vat egg geg ges 


dr. Soltész Elekné zenetanárt 


A híres zenészeket általában a muzsikához illő ünnepi ruhában 
és hangversenyteremben, pódiumon látjuk. Dr. Soltész Elek- 
né is muzsikus, de őt közönségétől nem választja el a színpad. 
Hol iskolában, hol művelődési házban, hol Zánkán a Balatoni 
Úttörővárosban vagy Csillebércen találkozhatunk vele. Ahová 
ő megérkezik, ott hamarosan felhangzik egy vidám induló, meg- 
szólal egy szép népdal. S legnagyobb ámulatunkra mi énekeljük. 

A tanárnő sok dal- és zeneműgyűjtemény, szakpróbafüzet és 
könyv szerkesztője, nem egy ismert dal szerzője. Olyan zenekari 
és kórusműveket, dalokat is ismerek, amelyeket Soltész Erzsébet 
(dr. Soltész Elekné) versére írtak jeles zeneszerzők. A zenetanár az úttörőmozgalomnak is elköte- 
lezettje lett. Munkájáért sok-sok elismerésben, tucatnyi kitüntetésben részesült. Legnagyobb ki- 
tüntetésnek mégis azt tartja, hogy dolgozhat. Örömmel formál véletlenszerűen egybegyűlt gye- 
rekek csoportjából jókedvű kis alkalmi közösséget — szavak nélkül. Mindig a dalt, a muzsikát 
hívja segítségül. 

— Hogyan kezdődött? , 

— Már zeneakadémista koromban eldöntöttem, hogy zenetanár leszek. Ugy éreztem, peda- 
gógusvér folyik ereimben. Aztán a háborús években mégsem taníthattam. Az ifjúsági mozgalom 
és a híres Szalmás- majd Vándor-kórus adott erőt. . . A gyerekekkel később a mai úttörőközössé- 
gek elődjében, a Gyermekbarátok csoportjaiban énekeltem együtt munkásmozgalmi dalokat, nép- 
dalokat. A felszabadulás után olyan boldogok voltunk, hogy mindenütt, mindenkivel énekeltünk: 
utcán, kiránduláson. Akkor már iskolában tanítottam. Szerveztem dalos-tábort és úttörőzenekart; 
az első szabad május elsején azzal vonultunk fel. Tanítványaimból, megmondom őszintén, soha nem 
magas fokú művészi teljesítményt igyekeztem kicsiholni. Tömegdalok, mozgalmi dalok, népdalok 
tanítására és terjesztésére vállalkoztam. Ugy éreztem, mindenkit meg kell szólaltatnom, énekel- 
tetnem. 

— Mostanában mintha ritkábban csendülne fel a dal csak úgy, az öröm kedvéért. A zenei kiad- 
vány, a dalgyűjtemény is kevesebb. . . 

— Mindent elkövetek, hogy legyen mit énekelnünk. Elmegyek dalt tanítani, ahová csak hívnak. 
Alkalom pedig azért gyakran adódik. Kodály Zoltán azt tanította: , Az éneklés megszépíti az életet, 
az éneklők másokét is." Hát szabad erről lemondani? 

]. T. 


A csitári hogyek alatt 


Ki-tör-teda  — ke-ze - det Mi-vel — ölelsz  en- gemet? 


Így hátkedves kis-an- gyalom, nem le-hetek a ti - ed. 


Kóka Rozália 


Hogyan lett a Balaton 


Azt beszélték a régi öregek, hogy réges-régen, 
amikor még a magyarok sem laktak itt, a Ba- 
konyban óriások éltek. 

Egyszer — hogy s mint, senki nem tudja — 
ezek az óriások rettenetesen hajbakaptak. A fe- 
leségeik hiába csitították őket, semmit nem 
használt. Amikor az óriások a bunkókat már a 
boldogabbik végére fordították, az óriás asszo- 
nyok nagyon megijedtek. Gyerekeikkel kifutot- 
tak a Bakonyból, s messziről nézték, hogy dögö- 
nyözik egymást az emberek. Az óriás gyerekek 
elunták magukat, játszani kezdtek. Kezükkel 


s a hegyek? 


összekapartak egy-egy nagyobb dombot, azok 
lettek a tyúkok, köréjük kis földkupacokat rak- 
tak, azok lettek a csibék. 

Az óriások addig püfölték egymást, míg mind 
oda nem vesztek. Az asszonyok összeszedték 
porontyaikat és örökre elvándoroltak erről a 
tájról. Ma már hírük-hamvuk se volna, ha az 
óriás gyerekek nem csibéztek volna. A földből 
formált tyúkjaik meg csibéik lettek a hegyek. 
Ahonnan a földet kivájták, ott támadt a Balaton. 


Népmonda nyomán 


A balatoni kecskekörmök mondája 


Valamikor réges-régen élt a Balaton partján egy 
parasztasszony. Volt annak az asszonynak egy 
gyönyörű kecskenyája. A kecskék szőre fényes 
volt és selymes, és oly bőven tejeltek, hogy se- 
hol nem akadt párjuk. 

A csodálatos kecskenyáj mindennap ott legelt 
a Balaton partján, a tihanyi réteken. Suttogták 
is az emberek, hogy talán a tihanyi rétek varázs- 
erejű füvétől ily szépek és jóltejelők ezek a 
kecskék. 

Az asszony dicsekedett fűnek-fának, hogy szé- 
les ez országban nincs különb nyáj az övénél. 
Egyszer felkereste a falu öreg boszorkányát is, 
hogy erről megbizonyosodjék. Az öreg boszor- 
kány azt mondta: 

— Ne dicsekedj! Van a te nyájadnál különb 
nyáj is! Arany a szőre, arany a körme annak a 
nyájnak. A gazdája egy gyönyörű fiatal leány. 

— Az nem lehet! — kiáltott fel a hiú asszony. 

— De lehet! Hogy elhidd, még a mai napon 
a te rétedre jönnek legelni! 

Az asszony nagy haragra gyulladt. Elhatározta, 
hogy megöli a szép pásztorlányt s a nyáját meg- 


szerzi. Nemsokára meglátta, hogy egy gyönyö- 
rű lány áll a Balaton partján. Kecskebőrből van 
a ruhája, a haja a derekát veri. Soha hozzá fog- 
ható szépet az asszony nem látott. A lánytól kis- 
sé távolabb legelt az aranyszőrű, aranykörmű 
nyáj. Mikor az asszony megpillantotta a csodá- 
latos nyájat, vad irigység szállta meg a szívét. 
Eke elé fogta négy ökrét. A lány és a nyája közé 
hatalmas, mély barázdát szántott. A Balaton vi- 
ze bezúdult a barázdába. Egyszerre hatalmas 
vihar támadt. A pásztorlány futott, hogy meg- 
térítse a kecskéit. Bezuhant a barázdába s a Ba- 
laton hullámai elborították. 

Az asszony haza akarta terelni az aranyszőrű, 
aranykörmű kecskéket, de azok látták, hogy 
gazdájuk vízbe veszett. Bánatukban mind a Ba- 
latonba rohantak. A hullámok elöntötték a ré- 
tet is, elsodorták a gonosz asszonyt is. 

Tihanynál még ma is megkövesedett kecske- 
körmöket vet a partra a víz. Viharos, sötét éjje- 
leken látni lehet a gonosz asszonyt, amint tüzes 
ekével, tüzesszemű ökrökkel szántja a tó hullá- 
mait. 

Vernalecken gyűjtése nyomán 


. Egyszer volt 


Mesélnek a tihanyi múzeumok 


" Bé 


Ha valaki sorra járja Tihany múzeumait, né- 
hány óra alatt szinte kétezer évre visszatekint- 
het. Megtudhatja, kik és hogyan éltek ezen a 
vidéken. A figyelmes látogató számára megele- 
vénedik a múlt. 

A tihanyi apátsági templom magasan ki- 
emelkedik a tájból. Két hatalmas tornya mesz- 
szire ellátszik. Oldalához régi kolostor épü- 
let csatlakozik, amely ma múzeumnak ad 
otthont. 

Amikor odaérek a múzeum bejáratához, 
nagy csapat gyerek tódul ki az ajtón. Egy ideig 
egyedül járom a termeket, aztán a kőtárban 
utolér egy asszony két gyerekkel. A kislány 
kérdezget, a fiú elolvassa a feliratokat. Egy kő- 
táblánál hosszasan tanakodnak. Megszólítom 
őket. Kecskemétiek. A kislány Kemenes Ber- 
nadett, elsőbe jár. A fiú, unokatestvére, Tölly 
Antal harmadikos kisdobos. A táblán, amely 
előtt megálltak, egy nőalak látható, kezében íj 
és nyíl, mellette szarvas. A rómaiak így kép- 
zelték el Dianát, az erdők, a vadászat, a fény 
és a szülés istennőjét. A II—III. században itt 
élt gazdag rómaiak gyönyörű palotákat, uta- 
kat, hidakat építettek a Balaton-felvidéken. 

— Mi tetszett legjobban? — tudakolom a 
gyerekektől. 

— Nekem az alapítólevél és a régi írások — 
mondja Anti. 

Az alapítólevelet I. András király íratta 
1055-ben, amikor megalapította a tihanyi apát- 
ságot. Ez a levél a legbecsesebb, legrégibb 
magyar nyelvemlékünk. 58 magyar szót tar- 
talmaz. 

András királyt itt temették el Tihanyban, az 
apátsági templom altemplomában. 

A templom felső része a tizennyolcadik szá- 
zadban épült. Gazdagon aranyozott oltárok, 
faragott szobrok, képek díszítik. A gyerekek 
nyakukat tekergetve nézik a mennyezet képe- 
it. Egy gyerek felkiált: 

— Nézzétek! 

A tanító néni ujját ajkára szorítva jelzi, 
hogy csendesebben! A templomokban nem il- 
lik hangoskodni. Az öldalsó kápolnában idős 
férfi fogadja a látogatókat. Leülteti a csapa- 
tot. Elbeszéli, hogyan éltek a tihanyi barátok 
a hegy oldalában lévő barlangokban, hogyan 
élt akkoriban az egyszerű nép. Amikor a gye- 
rekek csendesen kilépegetnek, belepillantok a 
vendégkönyvbe. Ennyit jegyeztek be:,, Érde- 
mes volt ide eljönni. Köszönettel a battonyai 
gyerekek!" 


Tihany két tájháza a 18. században épült, 
jellegzetes Balaton-felvidéki stílusban. 


A halászcéh-ház udvarán jókora táblán ez 
olvasható : , Ez az épület a Disznósi halászcéh 
háza volt. Nevét azért kapta, mert a céh tagjai 
felszerelésüket disznóért vásárolták. Itt lakott 
a halászcéh mestere (a bokorgazda). Itt gyü- 
lekeztek a céh tagjai halászat előtt, mérték szét 
a fogást, szórakoztak, itt őrizték a céh vagyo- 
nát." A céhház végében hatalmas bödönha- 
jót, hálókat és más halászó eszközöket állítot- 
tak ki. Egy vékony, szőke fiú édesanyjával ta- 
lálgatja, hogyan is zajlott régen a halászat. Itt 
bementek a halak, de ki már nem tudtak jön- 


ni! — magyarázom egy széles szájú varsánál 
Király Bálintnak. 
— El tudod képzelni? 


Bálint nevet, csóválja a fejét; 

— Nehezen! — válaszolja. 

A parasztgazda házából dunavarsányi gye- 
rekek tódulnak ki. Lehetnek vagy negyvenen. 
Kezükben képeslapok, katalógusok. Tudako- 
lom tőlük is, mi tetszett. Nagy Szilvia és Hor- 
váth Gábor egyszerre kiáltja : 

— A nádtető. 

A gyerekek távolodó csoportja után nézek. 


Eltűnődöm. Vajon a mai gyerekek mennyit 
értenek meg az előttük élt emberek életéből? 


K. R. 

Kedves Dorka! 

Itt ülök Tihanyban, az apátsági templom ol- 
dalánál. Előttem a Balaton hatalmas tenger- 
zöld tükre, szemben a túlsó part gyönyörű szál- 
lodái. Ha balra tekintek, Balatonfüredet s a vá- 
rost körülölelő dombokat látom. A part kihalt. 
Nincsenek fürdőzők, hiszen októberben a víz 
már kissé hideg. 

Szeretnék költő vagy festő lenni, hogy meg- 
örökítsem a látványt. Egyik se vagyok, hát köl- 
csönveszem Berzsenyi Dániel sorait: 

, Jer: nézd a Balatont, mikor a nap reggeli lángja 
Tükrözetén reszket, s mikor a hold fénye alatt ég; 
Nézd a kék hegyeket, mint állnak sorba körülötte, 
Mellyeken nektár csorog és az öröm dala harsog. 
Itt meredek sziklák tetein sok régi erős vár 
Omladozó falain lebeg a múlt hajdani képe." 


Egy kicsit régies, de minden sora igaz. 

Én is többször megcsodáltam a Balatonon 
átívelő , Aranyhidat". Megmásztam az északi 
parton sorakozó hegyeket, leereszkedtem a 
vadregényes völgyekbe, felkapaszkodtam a vá- 
rak romjaihoz. 

Ahány hegy, annyi érdekesség. Nekem külö- 
nösen a Badacsony és a Szent György-hegy 
,kőzsákjai" tetszettek. A hatalmas kőoszlopo- 
kat többszöri vulkánkitörés alakította ki. 

Köveskálon, Salföldön kőtengert láttam. 

A Tihanyi-félsziget mélyen benyúlik a Bala- 
tonba. Szélein dombok emelkednek, a Csúcs- 
hegy, az Óvár és az Aranyház. Ugye, anevük is 
milyen beszédes? 


p 

A félsziget belsejében két tavat is találtam. 
A Külső tó vizét már majdnem egészen lecsa- 
polták. Benőtte a láprét. Ez a vízimadarak iga- 
zi paradicsoma. A Belső tó csillogó, sima víz- 
tükrén apró csónakok úsznak. Nyáron a tópar- 
ton levendulamező illatozik. Mindkét tó körül 
gyönyörű szőlősök érlelik a finom bornak va- 
lót, s a régi, nádfedeles pincékben sok helyütt 
még hatalmas régi préseken sajtolják a mustot. 

A természeti szépségeket sok, ember alkotta 
szépség is kiegészíti. Az apátsági templom, a 
múzeum, a tájházak, a szállodák, éttermek, a 
gyönyör ű rév, mind-mind az emberek munkáját 
dicséri. Tihanyban minden szinte karnyújtás- 
nyira van; egy nap alatt bejárható, megismer- 
hető. 

Dorka! El tudnád képzelni, hogy ne legyen 
Balaton? Valahol azt olvastam, hogy a Balaton 
sokkal később keletkezett, mint a körülötte lé- 
vő hegyek. Vulkáni működés következtében 
alakult ki. Az éghajlata is sokszor változott; kö- 
rülbelül 1000 éve olyan, mint most. Még sokkal 
régebben ezt a területet is tenger borította. Ab- 
ban élt egy Congeria nevű kagyló, ami a későb- 
bi évezredekben kecskeköröm alakúvá kopott. 
Erről költötte a nép a kecskekörmök mondátt. 

A környéken sok mindenhez kötődik érdekes 
monda. A legtöbb sajnos nagyon szomorú. Ha 
kíváncsi vagy rájuk, olvasd el Lipták Gábor 
Aranyhíd című könyvét. 


Szeretettel üdvözöl: Balázs 

Tihany 

Simon István 
Október 


Megérett az alma, körte, 
vidám, zajos a szüret, 

levél hull a hűvös földre, 
tőkék nyújtják kincsüket. 


Feladatok: 


1. Látogassatok el a lakóhelyetekhez legkö- 
zelebb eső múzeumba (Barátunk a mú- 
zeum). 

2. Ismerjétek meg a környezetetekben lévő 
középületeket, műemlékeket (templom, 
szobor, emléktábla stb.). Gyűjtsetek ró- 
luk képeslapot, fényképeket, leporellót, 
könyvet. 

3. Keressétek fel a szűkebb hazátok népmű- 
vészetét bemutató tájházat, népművészeti 
gyűjteményt (Tájak, — Korok, — Múzeu- 
mok). 

4. Felfedező túráitokon még gyűjthettek a 
szárazvirág kötéséhez alkalmas növénye- 
ket, szalmarózsát, fűkalászt, kukoricahán- 
csot, csövet stb. 


Összeállította Gaál Ödönné, 
rajzolta Görög Júlia 

Vegyünk elő egy ugrókötelet. Az egyik végéről húzzuk 
át a (fa) fogóját a másik végére. Helyére kössünk eg 
hálóba dugott labdát vagy rongylabdát. A gyerekek 
akkora sugarú körbe álljanak, amilyen hosszú a köté 
A kör közepébe beáll egy pajtás és elkezdi forgatni ; 

a. kötelet a körbe állók lába alatt. Először alacsonyan, kg, 
) sőbb kicsit magasabban, de csak annyira, hogy a gyere. 
/] kek át tudják ugrani a lábuk alatt köröző ugrókötelet 
/ Ha valamelyikük lábába beleakad a kötél vagy a végér 
lévő labda, mert nem ugorja át a megfelelő pillanatban 
helyet cserél a kör közepén állóval. 


mee mem. TENNEK Etüttktkt CCT L PS / S SLP ll zazödüsáji BG 

Horgászó gyerekek! ket B. vag 
Rajzoljatok le három féle halat. ő. 
Írjátok le a nevüket. A rajzot UN 


beküldők között Fürkész-mat- 
ricát sorsolunk ki. 

Hor. 


Kiss Benedek 
KkKamány a 
Mel n el d kád 


Kemény a naspolya, lágy még a magja, 
Judit foga vásik, ha megharapja. 


Hát ne harapja! 
Október dere jő — 
akkor megkapja. 


Úgyis ő kapja, ha október dere jő: 
lottyad a naspolya, magja meg mint a kő. 


Akkor harapja! 
Október dere jő — 
úgyis ő kapja. 


Mi ez? 


Ügyesen esztegált, kissé poros fagolyók, amolyan újfajta tiki- 
taki játék? Netán hűtőszekrényben tárolt, majd cukorban meg- 
hempergetett rumbatökök? (A rumbatök ismert ritmushang- 
szer.) Esetleg csillárra vagy ahelyett felerősíthető, modern tér- 
plasztika (három kiterjedésű képzőművészeti alkotás)? Egyik 
sem. Ha még nem találtátok ki, eláruljuk : dérlepte csipkebo- 
gyó, a vadrózsabokor termése. Most a legfinomabb! 

áz WP ZERGYREKDLT EGYEST . 

Fotó: Nagy Gy. György 

Postakocsi 


A , kivágós? leírása 


Az A oldalon a kocsi belsejét és tar- 
tozékait, valamint az összeállítási 
rajzot (az elkészült modell képét) 
látod. A B oldal tehát a kocsi külse- 
je lesz. Először a kocsitestet vágd ki 
(A oldal; I, 2, 3), majd a szaggatott 
vonalak mentén hajtogasd be, és a 
széleken lévő fehér fülek segítségé- 
vel ragaszd össze a kivágott idomot. 
A kocsi két ajtaját (csak három ol- 
dalról!) a vastag vonal mentén vágd 
körbe, így az ajtók nyithatók. Ez- 
után vágd ki a kerekeket (7, 8, 9, 
10), a kocsist, a fülpárokat (5, 6) és 
kocsirudat (4). Tengelynek készíts 
oda két hurkapálcikát. A két kisebb 
kerék előre, a két nagyobb hátra 
kerül. A kocsi szélessége 3,2 cm. A 
kerekek tengelyei (a hurkapálcikák) 
legalább 3,5 cm-esek legyenek, hogy 
a kerekek ne a kocsi alá, hanem mel- 
lé kerüljenek. A kocsirudat (4) szí- 
vószállal is helyettesítheted, esetleg 
megerősítheted. Azután láss hozzá 
óvatosan a lovak kivágásához! A 
lábuk alatti kis sárga füleket is vágd 
ki, majd ragaszd a lószerszám fehé- 
ren hagyott részéhez. A fekete pon- 
ton keresztül fűzz mindegyikbe szí- 
nes fonalat, s add (ragaszd vagy 
varrd) a kocsis lelógó kezébe. 


A lovak hátán lévő fehér fülek 
megmutatják, milyen messze kerül- 
jenek egymástól az állatok. A posta- 
kocsit két-két, egymás elé befogott 
ló húzza. A kocsirudat az első pár 
lovat összefogó fülhöz kell erősíte- 
ned. 


A lánykát, aki éppen felszállni ké- 
szül, állítsd a kocsi mellé úgy, hogy 
szoknyája szélén a füleket ellentétes 
irányba hajtsd be. Ha a kocsival 
csomagokat is szállíttatni akarsz, 
vonj be néhány gyufásdobozot szí- 
nes papírral és a csomagokat ragaszd 
a kocsi tetejére. 


Jó szórakozást! 


A kivágós melletti lapon látható 
könyvecske elkészítése előtt olvasd 
el a szeptemberi kivágós 14. oldalán 
, Melléklet helyett"? című írásunkat! 


Fülhegyező 


Mi a zene? Miről mesél nekünk a hangok ára- 
data? 

Hegyezzétek a fületeket! Ha jól odafigyel- 
tek, megfejthetitek a zene titkát. Ha kicsit 
csendben maradtok, mindjárt meghallhatjátok, 
hogy a körülöttünk lévő világ telis-tele van 
hangokkal. 

A világon minden anyagból van; a levegő és 
az ember is. Minden anyag közös tulajdonsága, 
hogy állandóan mozog, változik. Ezt az örök 
mozgást legtöbbször hang is kíséri. Ez az anyag 
zenéje. 

Az anyag zenéje akkor vált hallhatóvá, ami- 
kor az állatokban kifejlődött a hangok meg- 
hallásának és a hangadásnak a képessége. [gy 
jött létre az állatok zenéje. 

Az állatok attól függően, hogy mennyire fej- 
lett a hangadó szervük, vagy zajszerű vagy 
szép, harmonikus zenei hangokat képesek ki- 
adni. Gondoljatok a madarak gyönyörű éneké- 
re. Az állatok számára a hangadásnak életfon- 
tosságú tájékoztató és hírvivő szerepe van. 

Amikor megjelent a földön az ember, az 
anyag zenéjét és az állatok zenéjét ismer hette 
meg. A madarak énekéről meg tudta különböz- 
tetni a számára fontos, táplálékul szolgáló ma- 
darat, hangjának utánzásával kelepcébe tudta 
csalni. Az ember zenéjének másik fontos forrá- 
sa a hangzó tárgyak, szerszámok ,, zenéje". Az 
üreges kagylók, állatszarvak, csontok, bam- 
buszcsövek zenei hangot adtak ki, ha ütögették 
vagy fújták őket. Az ősember vándorló életfor- 
máját később felváltotta a letelepedés, földhöz 
kötöttség. Az ember , szabad ideje" megnőtt, 
több idő jutott a fantáziálásra, és ez fejlesztette 
a képzelőtehetségét. A zene segítségével az em- 
ber vissza tudta varázsolni régi sikereinek, örö- 
meinek, bánatainak emlékét, erőt, hitet merí- 
tett a zenéből. 

Ez ma is így van: ha egy zenedarabot hallga- 
tunk, nem egy pontosan körvonalazott kép jele- 
nik meg előttünk, hanem érzések, színek, illa- 
tok, fények. Az -iber zenéje a Föld különböző 
tájain eltérően fejlődött, de minden nép muzsi- 
kájában van valami közös. Ezért mondhatjuk, 
hogy a zene az egyetlen nyelv, amelyen minden 
ember ért. 

Olyan játékokat ajánlok nektek, amelyekkel 
magatok is kifürkészhetitek a hangok titkait. 
Minden egyes játékot zenére történő szabad 
mozgás, tánc vezessen be, s ez addig tartson, míg 
kicsit el nem fáradtok. 


A csend hangja 


Teremtsetek teljes csendet. Legjobb, ha előtte 
óriási lármát csaptok, és adott jelre teljesen 
csendben maradtok. Ezután figyeljétek meg 
először a teremben ha:iiható, majd a kintről 
beszűrődő hangokat. Próbáljátok meg a han- 
gokat a megszólalás sorrendjében felsorolni. 


Az anyag zenéje 

— Próbáljátok behunyt szemmel kitalálni, 
hogy melyek voltak azok a tárgyak, ame- 
lyekből közületek egyvalaki hangokat csalt 
ki. 

— Próbáljátok meg rendszerezni ezeket a han- 
gokat (pl. puha, kemény, hideg, érces, ér- 
des stb.). ; 

— Próbáljátok a saját testeteknek a hangjait 
felfedezni (pl. taps, simogatás, fogcsatto- 
gás stb.). 

— Keressetek a tárgyak hangjait utánzó sza- 
vakat (pl. puff, sss, katt stb.). 

— Alkossatok zajzenekart. 

(Legyen valaki, aki óraszerűen egyenletes 
hangokat ad, a többiek különböző időpon- 
tokban lépjenek be.). 


A természet zenéje 

Ezt a foglalkozást szabadban tartsátok. Mi- 

után jól kijátszottátok, kiénekeltétek magato- 

kat, maradjatok csendben, és adjátok át ma- 

gatokat a természet hangjainak. 

— Rögtönözzetek vihart a saját hangotokkal. 

— Ha van kéznél magnó, keressetek a kör- 
nyezethez, időjáráshoz illő hangulatú Zze- 
nét, és próbáljatok rá szabadban mozogni. 


Az állatok zenéje 

— Szervezzetek kirándulást az állatkertbe és 
figyeljétek jól meg az állatok mozgását és 
hangjait. 

— Próbáljátok utánozni őket. 

— Találjatok ki állattörténeteket, melyeket 
mozgás és hangutánzás segítségével elő- 
adtok. 


Az ember zenéje 

— Játsszatok a hangotokkal: mondjátok el 
ugyanazt a verset különbözőképpen, pl. vi- 
dáman, szomorúan, kedvesen, haragosan 
stb. 

— Játsszatok el különböző jeleneteket opera- 
szerűen, csak énekelve. 

— Rögtönözzetek mozgást, táncot vagy moz- 
gásos történetet különböző jellegű, hangu- 
latú zenékre! 


Mező Margit 


A Nap, a Hold és a csillagok 


Álltatok már a hegytetőn, amic- 
kor a keleti látóhatárra lassan 
felkúszott a Nap? Vagy alko- 
nyatkor egy tó partján, amint 
hatalmas, vörös korongja alá- 
merülni látszott a vízbe? Ha 
még nem, el ne mulasszátok 
ezt a különös látványt! A távo- 
li, izzó égitestet nem véletle- 
nül tisztelte istenként sok régi 
nép. A Nap az éltető meleget, 
az életet jelentette számára, de 
titkát, lényegét nem tudta meg- 
fejteni. Évezredeken át úgy vél- 
ték, a Föld egy helyben áll, s 
körötte forog a Nap, a Hold s 
a csillagok. A tudósokra, akik 
először ismerték fel s merték 
kimondani: ,a Föld nem a világ 
közepe", kínzás, sőt halál várt. 
Az eget fürkésző csillagászok 
lassan megfejtették a titkot: a 
mi Földünk forog saját tenge- 
lye körül. Ezért látszik úgy, 
mintha körötte forogna az ég- 
bolt milliónyi csillagával, ezért 
kel fel s nyugszik le naponta 
csillagunk, a Nap. Ráadásul a 
Föld a Nap körül is kering. Egy 
év alatt írja le óriási, elnyúlt 
körpályáját. Bolygónk ebben 
nincs egyedül, társai vannak, 
melyik közelebb, melyik távo- 
labb. A Naphoz közeli bolygók 
általában kisebbek és sokban 
hasonlítanak a Földhöz, a távo- 
labbiak valósággal óriások. 


Miként a mi bolygónk a Nap 
körül, úgy kering hű kísérőnk, 
a Hold a Föld körül. Derengő 
fénye nem sajátja, csupán a 
napsugaraknak köszönhető. 

Minden szakadatlan mozgás- 
ban, keringésben van. S így 
megy ez bolygórendszerünk ha- 
tárain túl is. A csillagok csak 
azért állnak az égen — látszó- 
lag —, mert elképzelhetetlenül 
messze vannak. De korszerű 
távcsövekkel, különleges mű- 
szerekkel bizonyítható, hogy 
a csillagok is hatalmas, többnyi- 
re korong alakú, forgó rend- 
szerekbe csoportosulnak, még 
tőlünk oly messzire is, ahon- 
nan a fénysugarak csak ezer és 
ezer év alatt jutnak el hozzánk. 

De térjünk vissza a mi csilla- 
gunkhoz, a Naphoz. Fénye va- 
kít, megfigyelni csak úgy, sza- 
bad szemmel rendkívül veszé- 
lyes. Különleges távcsöveken 
át vizsgálva azonban kiderül, 
hogy a Nap is forog tengelye 
körül, csakhogy nem minde- 
nütt egyformán. (Leggyorsab- 
ban, 25 nap alatt fordulnak egy- 
szer körbe az egyenlítői részek, 
a sarkokon 31 napig is eltart 
egy fordulat.) A forgás meg- 
figyelését elősegítik a napfol- 
tok, amelyek több, mint ezer 
fokkal hidegebbek 6 ezer fok- 
nál is melegebb környezetük- 


KUKKANTÓ 


nél. A parányinak látszó foltok 
a valóságban óriásiak, néme- 
lyikük 10-szer, 18-szor is na- 
gyobb a mi bolygónknál. Iszo- 
nyatos mágneses erejük van, 
százezerszer erősebb, mint a 
Földé. De a foltok rövid éle- 
tűek, általában néhány hét alatt 
eltűnnek, elenyésznek, miköz- 
ben újabbak és újabbak kelet- 
keznek. Megesik, hogy akár 
200 folt is egyidőben látható 
csillagunk vakító felszínén. 

A Nap felszínén a földi vul- 
kánokéhoz hasonló kitörések 
is előfordulnak, de méreteik 
minden földit felülmúlnak. Iszo- 
nyatos sebességgel áramlik a 
magasba a Nap izzó anyaga, 
nemegyszer egymillió kilomé- 
ter távolságra is. A csillagokon 
a távolság miatt hasonló kitö- 
rések közvetlenül nem látha- 
tók, de működésük nyilván- 
valóan hasonló. 

A Nappal ellentétben a Hold 
kihűlt, , halott" égitest. Egy- 
kori vulkánjai régóta nem mű- 
ködnek, arcát sötét , holdten- 
gerek", azaz síkságok, kráte- 
rek és gyűrűs hegységek szab- 
dalják. Ezeket az ember már 
közvetlenül is megfigyelhette, 
mióta a technika révén valóság- 
gá vált Jules Verne álma: egy 
mesebeli holdutazás. 

Dr. Juhász Árpád 

Így kel fel a Föld a Hold látóhatárán. 


J 
- 


" ZZR esési 


Nagyító alatt a csíz 


Amikor a nyár végi forró nap- 
sütés bágyadtan langyos suga- 
rakká szelídül, és hajnalban az 
első ködfoszlányok libegnek vé- 
gig a rétek felett, egyre gyorsul 
a már augusztusban megkez- 
dődött madárvonulás. Csapat 
csapat után érkezik észak felől, 
azok helyére, akik a hazai tá- 
jakról idejében dél felé indul- 
tak a még nagyon távoli tél szi- 
gora elől. 

Az októberi madárvonulás 
egyik szereplője a csíz. Apró 
termetű pintyféle, rokona a jól 
ismert tarka tengelicnek. Szí- 
nezete zöldessárga, a hím feje- 
teteje, az úgynevezett sapkája 
feketés. Csőre alatt, a torkán 
ugyancsak fekete színű kis folt 
van. A csíz hazánkban csak rit- 
kán, a nagyobb fenyvesekben 
fészkel. Annál gyakoribb az őszi 
vonulás idején. Jellegzetes hí- 
vogatója, amiről magyar nevét 


EZ LA 


is kapta, sűrűn felhangzik, és a 
kisebb-nagyobb csapatok erdő- 
széleken, gazos árokpartokon, 
kertek alatt bukkannak fel. A 
fák közül különösen az égert 
kedvelik. Szelíd, bizalmas ma- 
darak, az útmenti kórókon ke- 
resgélő csízek az embert néha 
egészen közelre bevárják. A 


szeptember-októberben  hoz- 
zánk érkező csapatok egy része 
áttelel nálunk, többségük azon- 
ban tovább vonul. Az őszi vonu- 
lás idején gyűrűzött csízek leg- 
nagyobb részét Olaszországból 
jelentették vissza. 


Schmidt Egon 


Október 15. a fehér bot napja 


Ezen a napon talán mindenki 
figyelmesebb a vakokhoz és 
gyengén látókhoz, mint máskor. 
Pedig a fehér bottal köztünk já- 
ró embereknek — felnőttek- 
nek és gyerekeknek egyaránt 
— máskor is, az év minden nap- 
ján szükségük van a látók meg- 
értő támogatására. 

A Magyar Úttörők Szövet- 
sége a Gyermekek a gyerme- 
kekért segélyakció számlájára 
került pénzből a vak és gyen- 
gén látó iskolásoknak juttatott 


Jutalomtáborozás 


A Kisdobos nyári magazinjában, 
a Növényfürkészőben megje- 
lent rejtvények hibátlan meg- 
fejtéséért tíz napos jutalomtá- 
borozást nyertek: Fülöp Dia- 
na, Budapest; Gáspár Ildikó, 


támogatást nemrégiben. Ötven 
írógéppel, kazettákkal és mag- 
nótekercsekkel segíti a nehéz- 
ségekkel küzdő vak és gyengén 
látó gyerekek úttörőcsapatait. 
A kazettákon mintegy 1800 
énekes és hangszeres gyerek- 
muzsikus szólal meg, illetve ad 
koncertet. Az irodalmi hang- 
szalagok pedig a Kazinczy-ver- 
seny legjobb résztvevőinek tol- 
mácsolásában szép verseket, 
meséket, elbeszéléseket örö- 
kítenek meg. 


Aszód; Jandó Béla, Sülysáp; 
Kurucz Eszter, Kaposvár; 
Rittervald Gábor, Siófok. 
További húsz kisdobos külön- 
féle ajándéktárgyakat nyert. Ju- 
talmukat elküldtük postán. 


Fotó: Bécsy László 


Százszorszép Színház 

A Magyar Rádió Gyermek- és Ifjúsági 
Főosztálya az 1986/87-es tanévben is 
folytatja Százszorszép Színház című 
sorozatát. 

Az októberben kezdődő, havonta 
jelentkező adásokhoz szavazólapokat 
szerezhettek. Miért? A szervezők a 
ti szavazásotok segítségével döntik 
el, hogy melyik darab lesz a győztes 
az elhangzottak közül. Kritikusi 
munkátok koronája: a legtöbb sza- 
vazatot szerzett darabnak odaítélik 
az Úttörők Nívódíját. 

Részletes tájékoztatást a Százszor- 
szép Színház Igazgatóságán szerez- 
hettek. Cím: Gyermekrádió Buda- 
pest, Bródy Sándor u. 5—7. 1800 


Fürkész Balázs 
nyomában 

Egerben a Hámán Kató Megyei Úttö- 
rőház szervezésében egész évben 
színes programokon vehettek részt 
a környék kisdobosai. Ősszel a 
,Lombhullató" túra, télen a , Zúz- 
marás" túra várta a kirándulást ked- 
velőket. Tavasszal a Fürkész-találko- 
zón érdekes játszóhelyek, ,állomá- 
sok" várták a résztvevő őrsöket. 
Volt útjel-mese, virágóra, állatfelis- 
merés leírás alapján, madárgyűrűzés, 
pókvadászat és , rókales" ügyességi 
játék is. Az úttörőház munkatársai 
ebben az úttörőévben is folytatni 
kívánják a , Hétmérföldes. . ." játék 
szervezését. 

Katonapatronálók 

Szoros kapcsolat épült ki a brenn- 
bergi és a bezenyei általános iskola 
tanulói valamint a környékbeli ha- 
tárőr őrsök között. A brennbergie- 


uket a hermesiek patronálják. Ők 


szervezték az akadályversenyeket; a 
gyermeknapot, amelyen  kutyabe- 
mutatót tartottak és színes rakétákat 
lőttek fel, de lehetett lovagolni is. 
Ők kötik fel a nyakkendőket is ava- 
táskor. Az úttörők közül sokan tag- 
jai az úttörő-határőrszakasznak. A 
bezenyei pajtások életét a rajkai ha- 
tárőrök teszik színesebbé. Minden 
nagyobb ünnepélyen együtt ünne- 
pelnek. Az akadályverseny után jó- 
ízű bográcsgulyással vendégelik meg 
a kifáradt és megéhezett pajtásokat. 
Mindig örömet jelent számunkra, ha 
ilyen jó kapcsolatról értesülünk pat- 
ronáló felnőttek és gyerekek között. 
További jó együttműködést kívá- 
nunk. 


Búcsú 

Szentesen a Köztársaság téri Általá- 
nos Iskola 4. b osztályos kisdobosai 
még nyáron írták a Kisdobosnak: 
, Búcsúzunk tőled, mint kisdobosok, 
de csak azért, hogy köszönthessünk, 
mint úttörők. Barátságunkat meg- 
őrizzük, és a következő négy évben 
is tudósítóid maradunk." Tetszik az 
ötlet. Akik kedvet éreznek az újon- 
nan avatott úttörők közül, legyenek 
patronálói, segítői a kisdobosoknak. 
Ne szakadjatok el lapunktól végle- 
gesen! Legyetek továbbra is tudósí- 
tóink. 


Druzsinka 

Így hívják a Kisdobos Bulgáriában 
megjelenő testvérlapját. A bolgár 
kisiskolások kedvenc újságja most 
ünnepli 40. születésnapját. Szeretet- 
tel köszöntjük idősebb testvérünket. 


Cserebere 
— Szalvétát, naptárt, képeslapot, ré- 
gi leveleket, ékírást, lyukasírást gyűj- 
tök. Czifra Mónika, Kaszaper, Hu- 
nyadi u. 2/F. 5948 

— Gyűjtöm a szép levélpapírokat 
és borítékokat, a bélyegeket vala- 
mint a közmondásokat: Bohák lIldi- 
kó, Békésszentandrás, November 7. 
tér 17. 5561 


" Hadháztéglás ; 


A májusi fejtörők helyes 
megfejtése 
Keresztrejtvény: piros zászlók len- 
genek 
Betűről betűre: úttörőhét 
Elöl, hátul: gyermeknap, anyák 
napja 
Virágrejtvény: orgonavirág 
Betűrejtvény: béke 

A májusi rejtvények helyes 
megfejtéséért 50 Ft-os könyv- 
utalványt nyertek: 
. Dóra Gábor, Fehér Márta, He- 


"gedős Paula, Ittes Réka, Lábos 


Péter, Lukács Attila, Teleky Pál, 
Tar Attila, Turcsányi Attila, Bu- 


" dapest; Arígyal Judit, Szedres ; Bog- 


nár Anikó, Mázaszászvár;, Bodor 
Ágnes, Nyírtass; Brincken Brigit- 
ta, Debrecen; Besenyi Mária, Kun- 
szentmiklós; Devecseri Attila, 
Mór; Debreceni Andrea, Szentes; 
Fülöp Ottó, Kozárd; Fark József, 
Nyirábrány; Görög Ildikó, Kiskun- 
félegyháza; Grebenár Róbert, Ke- 
mendollár; Gyökeres Rita, Bárso- 
nyos; Kosztolányi Tibor és Ró- 
bért, Siklós; Lukács Anna, Füle; 
Leczkési Ágnes, Mezőberény; Len- 
gyel Éva, Tatabánya; Liska Edina, 
Dunaújváros; Mészáros Tamás, : 
Matyeák László, 
Mór; Meilinger Mária, Felsőnyék; 
Maros Ferenc, Palotabozsok ; Nagy 
Beatrix, Győrvár; Németh Beat- 
rix, Dabrony; Nagy Krisztián, 
Pécs; Ökrös Zoltán, Karcag; Pi- 
ros László, Sárvár; Pásztor Éva, 
Tornyospálca; Radics Katalin, Aj- 
ka; Revák. Gábor, Albertirsa ; Rada 
Ágnes, Lászlófalva; Sirkó Attila, 
Karancsalja; Soós Judit, Szentgott- 
hárd; ifj. Szabó Miklós, Székesfe- 
hérvár; ifj. Szemenyei Béla, Oros- 
háza; Szabó Renáta, Karcag; Sza- 
bó Eszter, Újszász; Szakács An- 
gela, Dorog; Tari Árpád, Szeged- 
Dorozsma; Takács Tünde, Kisapos- 
tag; Viczián Annamária, Bernece- 
baráti; Varga Tibor, Dabrony. 

Barátunk a muzsika 


KERESD MEG 1 SEHOLNINCS 


VÁRATI 4". 


Kkoorpozició Kize Tina versei 


Mikó István és a Pastoral 


Ilyen vár, ugye, nincs is? Persze, mert a lemezborítón 
a Seholnincs vár látható. S ha sehol nincs és mégis van, az 
Kiss Annának, a költőnek köszönhető, aki kitalálta. Az 
ő verseire készített kompozíciót (zenei összeállítást) 
Mikó István és a Pastoral együttes. Hallgassátok csak! 
Megszólalnak a tollpihék, a szélmolnárok és még sok-sok 
különös lény... 


Iskolajáték? 


, Az apa örökké a számítógép billentyűit nyomkodja, az 
anya kozmetikázik, a fiú képregényeket olvas, a nagylány 
fülére a magnó fejhallgatója tapad. Aztán valami szikrá- 
zik, s elromlik a robot. Mihez kezdenek? Még takarítani 
se tudnak. A partvis nyelét össze-vissza tologatják, végül 
az anya úgy tereli egybe az üres kólásdobozokat, mint 
biliárddákóval a golyókat. A legkétségbeesettebb pilla- 
natban újabb szikrázás, és a robot feltápászkodik. Újra 
szolgálja a családot. Valami baj mégis lehet a programmal, 
mert a robot azt hiszi, karácsony van, és ajándékokat osz- 
togat: egy-egy plüssmikulást a modern családnak. A gé- 
pekhez szokott emberek nem tudnak mit kezdeni a ba- 
bával. Kidobják az ablakon. Az ablak alatt az utcán három 
torzonborz alak leste ezt a furcsa világot, ők veszik ölük- 
be a babát, s felsóhajtanak: hisz ez csak álom volt — a 


jövőről." 
Mindezt bécsi gyerekek előadásában láthattuk a városi 
iskolaszínházi fesztiválon. Az ,iskolajáték" — schulspiel 


— önálló tantárgy az ausztriai iskolákban. A kitalált-rög- 
tönzött helyzetgyakorlatokkal, párbeszédekkel, drámai 
játékokkal azt szeretnék elérni a pedagógusok, hogy a 
gyerekek jobban megismerjék önmagukat, könnyebben 
szót értsenek egymással és a felnőttekkel. 

Ez a feladat nem is könnyű. Minden ötödik ausztriai is- 
kolásnak más az anyanyelve: sok török, jugoszláv és más 


SLPX 14031 ( 
Stereo 


A híres Pinokkiónak, sok-sok gyerek kedvencének ka- 
landjait most hanglemezről is megismerhetitek. Az ere- 
deti művet Litvai Nelli írta hanglemezre, Kormos István 
dalszövegei Darvas Ferenc zenei összeállításában szólal- 
nak meg. Pinokkiót Pogány Judit, Dzsepettót Csákányi 
László, a Tücsköt Harkányi Endre, a Tündért Bánsági 
Ildikó eleveníti meg. De megszólal még a Róka, a Macska, 
a Méhecske, Kanóc és sokan mások. Rendezte: Ascher 
Tamás. 


Bécsi tudósítás 


nemzethez tartozó család költözött ide szerencsét pró- 
bálni. Míg szüleik dolgoznak — a legnehezebb munka- 
helyeken keresik kenyerüket —, a gyerekek iskolába 
járnak. Az osztrák tanító nénik egyszerre tanítják ezeket 
a gyerekeket németül és saját anyanyelvük szeretetére. 
Olykor ketten is egyszerre: az egyik tanít, a másik tol- 
mácsként segít a külföldieknek. 

A fesztiválon külön nagy tapsot kapott az a török kis- 
fiú, aki a pocakos király szerepét játszotta el. Milyen jó 
humorral játszott, s hozzá milyen ékesen szólaltatta meg 
új hazája nyelvét! 

Az osztrák fővárosban nagy igyekezettel gondoskod- 
nak arról, hogy a gyerekek, fiatalok egészségesen nevel- 
kedjenek. Az utóbbi években olyan iskolákat szerveztek, 
amelyekben fontos szerephez jut a zene és a tánc. A ma- 
gyar ének-zene tagozatos iskolákat tekintik példának. 
A modern művészetek múzeumában vasárnaponként a 
művészek foglalkoznak az érdeklődőkkel. A gyerekek 
festőköpenyt öltenek, palettát, ecsetet ragadnak. Egy 
másik intézményben megtanulhatnak videofilmet készí- 
teni. 

Miért ez a figyelmes gondoskodás? A felnőttek nem 
akarják, hogy a mostani gyerekek később úgy járjanak, 
mint az a bizonyos család a fesztiválon bemutatott szín- 


darabban. Trencsényi László 

Októberben járunk. Tudom, ilyen- 
kor már javában dolgoztok az őrsök- 
ben. Az év eleji lendület biztosan sok 
új és érdekes elgondolásra, ötletre 
sarkall benneteket. Nem is mindegy 
az, mit terveztek, hogyan gondoljá- 
tok évi teendőiteket, hiszen a jó őrsi 
összejövetelekkel lehet igazán izgal- 
massá, érdekessé tenni az iskolai éle- 
tet. 

Mennyire fontos, hogy ez a munka 
jól menjen?! Annak igazolására kö- 
vetkezzék néhány levél, amelyek sze- 
rintem tükrözik azt a hangulatot, me- 
lyet munkátok során éreztek. Azok- 


ról a problémákról is szeretnék szól- 
ni, melyek sok kisdobost foglalkoz- 
tatnak. Ők nem csupán kritizálnak, 
hanem a jobbító szándék vezérli 
őket. Legyünk segítségükre! Próbál- 
junk meg tanácsokat adni számukra, 
hogy mit kellene tenniük! 


, Olvastam a Kisdobosban a levele- 
ket. Mindenki csak a jóról beszél és 
dicsekszik. Unalmasak. Akkor lennének 
érdekesek, ha a problémákat is beírnák 
a gyerekek... A mi iskolánkban azt 
tartják jó kisdobosnak, aki ötös tanuló. 
Pedig lehet az egy undorka, hazug is. 
,5 olyan unalmasak a foglalkozások, 
mert nem jó az olyan őrsvezető, aki 
nem talál ki semmit. A mi osztályunk- 
ban nincsenek őrsi összejövetelek, csak 
akadályversenyen jutnak szerephez az 
őrsök. Mi a Mátrában szerveztünk ge- 
rillacsapatot. Ferkó a vezér. Bár nem 
jó tanuló, de mindenkit szeret és nem 
csak magával törődik. Mi választottuk. 
Mindig kitalál érdekes dolgokat, kalan- 
dokat. Akárki nem léphet be a csapa- 
tunkba. Azért jó a csapatunk, mert ma- 
gunk irányítjuk kedvünk szerint. Egy- 
mást neveljük, segítjük.  Búvóhelyet 
építettünk, ott nagyokat énekelünk és 
haditervet szövünk, ellátjuk magunkat. 
Az őrsöknek is ilyeneknek kellene len- 
niük." 

(Horváth Zsófi, Budapest, Szi- 
lágysomlyó u. 41/A. 1141 

Mi a véleményetek Zsófi levelé- 
ről? Nálatok milyen az őrsi élet? Én 
fontosnak látom Zsófi véleményét. 
Valóban kell beszélnünk a problé- 
mákról is, hiszen csak akkor ismer- 
jük meg igazán a valóságot, ha jó és 
rossz oldalát egyaránt feltárjuk. Ezért 
örülök a levélnek. Szeretném, ha 
ezentúl bátrabban nyílnátok meg ti 
is. 

Persze akad azért jó, követésre 
méltó példa is: 

vA szüleinkkel közösen sportvetélke- 
dőt rendeztünk. Volt ott labdaterelés 
seprűvel, kúszás alagútban, öltözősta- 
féta és egyebek. A legérdekesebb az 
volt, amikor az apukák lapáton toltak 
bennünket." 

(Tiszalök, Általános Iskola 2.C osz- 
tály 4450) 


Nagyon jó, sok őrsi összejövetel 
színesítésére alkalmas ötletet küldött 
Tápiószentmártonból egy raj. Az öt- 
letpályázat — meghirdetői vállalják, 
hogy aki 1986. december 6-ig elküldi 
ötleteit a rajnak, annak emléklapot 
vagy könyvjutalmat küldenek. A ki- 
írás így hangzik: , Olyan tárgyat (tár- 
gyakat) találjatok ki, amilyet még 
senki és sehol nem talált fel! Mielőtt 
elküldenétek ötleteiteket, a , talál- 
mányok" érdekességét, eredetiségét 
az őrsi játék végén magatok is érté- 
keljétek. 

(Általános Iskola, Weöres Sándor raj, 
Tápiószentmárton, Béke tér 20. 
2711) 


Kedves Barátaim! Szeretném, ha 
válaszolnátok kérdéseimre. Próbál- 
juk meg együtt kibogozni a jó, szá- 
motokra is izgalmas, érdekes őrsi 
összejövetelek titkait. 


Várom leveleiteket! Szeretettel 


üdvözöl Benneteket: 


Dobos Dorka 


. Konrád László 


A töklámpa 


Azt mondja egyszer a fogadott nagyapám : 

— Befogjuk az ökröket s kiballagunk a ku- 
koricaföldre! Hozunk egy szekérderékra való 
tököt. 

Nem kellett kétszer mondania, máris vágtat- 
tam haza s bejelentettem az édesanyámnak, hogy 
úton leszek. 

Lassan ballagott velünk a két kajlaszarvú, a 
Tükrös meg a Bogár. Papa átfogott egyik karjá- 
val, hogy a hepehupás dűlőúton ne forduljak a 
kerekek alá, mert a lábam bizony még nem érte 
el a fenékdeszkát. A másik kezében a hosszú- 
nyelű csapószíj ostor lobogott — a két jámbor 
nógatására. 

— Egy kicsi". sem furdal a kíváncsiság, hogy 
miért hoztalak magammal? — törte meg a csen- 
det nagyapám 

— Mert én vagyok a fogadott unokája, maga 
meg a fogadott nagyapám, hát megfogadtuk egy- 
mást — vágtam rá hirtelen. 

— Nem úgy számolják ám a napokat, kisuno- 
kám! — bizonygatta. Többről van itt szó! Meg- 
tanítlak töklámpát faragni! De meg ám! És te 
leszel a legügyesebb az utcában! 

— Én? — kérdeztem kifulladva az izgalomtól. 

— Bizony te! Még nem is örülsz neki? 

— De... .de. . .örülök neki, de vannak nálam 
ügyesebbek is — dadogtam. Aztán beleegyezé- 
semet adtam: ha törik, ha szakad, kitanulom a 
töklámpa készítésének mesterségét! 

Meg is pakoltuk gyorsan a szekeret. Amelyik 
tököt nem bírtam el, azt gurgattam. Egyik piros 
volt, a másik sárga, a harmadik zöldesen cirmos, 
de mindegyik akkora, mint egy nagyobbacska 
kosár. 

— Ez lesz a mienk! — szólt diadalmasan nagy- 
apám, ahogy a szekérhez ért. 

— Ekkora? — csodálkoztam. 

— Telepedj ide mellém! A faragást megejtjük 
azonnal, a kisebb munkát meg hazafelé. 

Elővette bicskáját, kinyitotta, ujjával végigsi- 
mította az élét, majd kétszer-háromszor oda- 
húzta bőrpapucsa fejéhez. 

— Na, kezdhetjük! 

Ölébe vette a tököt, mely akkora lehetett, 


mint az én kobakom. Alul egy nagyobb, felül 
egy kisebb kanyarítást tett. Az ülésdeszka pok- 
róca alól kihúzott egy evőkanalat, azzal kitisz- 
tította belül. 


— A piszkosa már meg is van! — szólalt meg 
nagysokára, s újból szájába vette elaludt pipá- 
ját. — A szeme hova legyen? 


— A töklámpának szeme is lesz? Akkor mi- 
lyen lámpa lesz az? — tudakoltam ijedten. 

— Ne félj, kis unokám "— simogatta meg ke- 
mény tenyerével a hajamat —, így lesz igazi 
lámpa. . .boszorkányűző lámpa...ilyen — nincs 
senkinek! Hova is legyen a szeme? 

— Ide! — böktem az ujjammal a helyére. 

Két jókora dió nagyságú lyukat fúrt a kés he- 
gyével, majd közibük, csak egy kicsit lejjebb 
került az orr, aztán a száj. 

— Ennek legörbült a szája! Talán eltörött a 
mécsese! — nevettem fel hangosan. 

— Látod, minél mulatságosabb, annál szebb 
lesz, de csak este! 

— Miért este? 

—. Mert a lámpa a sötétben világít legszebben! 
Csak még fogak is kellenek. 

Kezébe vett egy sárguló kukoricaszárat, ujj- 
nyi széles csíkokat hasított le a kemény héjból. 
Darabokra tördelte és ügyesen a helyükre il- 
lesztette a fogakat: alulra, felülre! 

—. Minél ritkább, annál szebb! Tessék! — adta 
nekem. 

A szekérre kászálódtunk. Én csak néztem, 
néztem a töklámpát, a papa alkotását, és egyre 
jobban vártam az estét. 

— Tudod-e, hogy miért lyukas alul és felül? 

Választ nem kapott, hát folytatta: 

— Alul azért, hogy megálljon, ha a gyertyára 
tesszük, felül meg azért, hogy elmenjen a füst! 

Ki is próbáltuk otthon. Sercent a gyufa, lángot 
fogott. Az asztal sarkára került a gyertya, majd 
rá — burának — a kifaragott tök. 

— Ez már igen! Valóban boszorkányűző, de 
még sárkányűzőnek is megfelel — dicsértem 
meg nagyapát. 

— De ez csak játék! Jövőre a saját kezeddel 
faraghatod meg, mert megkapod a bicskámat! 

Keresztrejtvény 


A megfejtéseket írjátok be és a színes négyszögekbe 
eső betűket olvassátok össze! Ezt kell beküldeni a 
keresztrejtvényből. . Megfejtések: — LEKENVE, 
ÁGYELŐ, ÜLDÖZŐ, KERGE, IDEÁL, FŐZZE, LE- 
VER, BŐRÖV, ERGÓ, IRKA, ŐRIZ, EZER, RÜGY, 
TÖRŐ, ALÓ, DŐL, SZI, ERŐ, EB, SF, ET, DE, EE, 
VŐ, EE, LŐ 


Betűrendező 


Ha helyesen válaszoltok az alábbi három kérdésre, majd a válaszok számozott betűit 1-től 11-ig sorba állítjátok, 
világszerte ünnepelt zeneszerzőnk nevét kapjátok. 

1. A lenyúzott bőrt tartósítja 2. Nem lent 3. Üres ellentéte 


Jeles napok 


Pótoljátok a függőleges sorokba írt nevek kezdőbetűit. A felső, vízszintes sorok a néprajzban jelentős neveket 
adnak. 


Számoljunk! 


Egy összeadásban a számok 0—9-ig mind szerepelnek, de mindegyik csak egyszer. Pótoljátok a hiányzó számo- 
kat úgy, hogy az eredmény helyes legyen. A függőleges oszlopokban a számok felcserélődhetnek, az eredmény 
akkor is jó! 


Képrejtvény Nagyszüleink is játszottak vele. 


A rejtvények megfejtéseit október 26-ig juttassátok el nyílt levelezőlapon szerkesztőségünkbe! Levélcím : Bu- 
dapest postafiók 100 1502. 

Tartós lakásdíszek készítése szárazvirágokból 


A Kisdobos Növényfürkésző című nyári maga- 
zinjában néhány szárításra alkalmas növény, vi- 
rág termesztéséről és szárításáról olvashattok. 
Hogyan készül ezekből ajándék, tartós lakás- 
dísz? Miképp formáljatok faliképet, térkompo- 
zíciót, szalmagömböt, kiscsokrot? Figyeljetek! 
Előbb döntsétek el, miben vagy milyen alapra 
készüljön a kompozíció. Használhattok mázat- 
lan vagy egyszínű mázas cseréptálat, vázát, eset- 
leg rézből készült edényt; népművészeti bol- 
tokban kapható gyékényből, vesszőből fonott 
tálat, kosárkát, edényalátétet. Ezekből mindig 
a legegyszerűbbet, legkevésbé mintásan fonot- 
tat vegyétek! Gömbfából kb. 2 cm vastag szele- 
teket vághattok kissé ferdén, ez is nagyon jó 
alap. Jól felhasználható és mutatós egy szép kő 
vagy nagyobb kavics, taplógomba, fakéreg, öreg 
szőlőtőke. Kiszárított lopótökbe is készíthettek 
kompozíciót. A faliképhez makramé karika, 
hímzőráma szükséges. (Ha nincs, vastagabb kar- 
tonból vágjatok ki kört.) Vásznat, filcet vagy 
kongrét feszítsetek rá és technokollal ragasszá- 
tok a kerethez. A térkompozíciókhoz rögzítő 
anyag is kell. Legalkalmasabb a porán hab nevű 
szigetelőanyag, az élővirágokhoz használt oázis, 
de szúrhatjátok a virágokat hungarocellbe vagy 
nedves mohagolyóba is. A rögzítőt ráragasztjá- 
tok vagy vékony dróttal erősítitek az alapra. 


A szerző felvételei 


Asztal közepére tehettek szimmetrikus (egy 
képzelt tengely mentén két egyenlő részre oszt- 
ható), falra aszimmetrikus térkompozíciót. A 
virágok szárait ollóval ferdén vágjátok hegyes- 
re, így könnyebb beszúrni a rögzítőanyagba. 
Legjobb, ha először egy általános (eltérő oldal- 
hosszúságú) háromszöget képeztek a fő ágakból. 
Ezek lehetnek: cickafarok, mákgubó, buzogány. 
Rövidebb szárral a fő ágakat követve tűzzetek 
be sóvirágot, gombocskát, szalmarózsát, szárí- 
tott fűkalászt. Jól érvényesülnek a virágok, ha 
egy fajtából vagy színből többet helyeztek egy- 
más mellé, különböző magasságban, esetleg lép- 
csőzetesen. Az összeállítás súlypontja, közép- 
pontja mindig az alaphoz közel legyen, egy kis 
csoport vagy nagyobb fejű virág, termés. Egy 
kompozícióba ne használjatok túl sokféle nö- 
vényt, viszont használjátok ki a teret! A virágok 
ne csak merőlegesen álljanak, hanem a tér min- 
den irányába. 

A faliképet szellősen, kevés virággal, a mére- 
teket figyelembe véve készítsétek el. Itt is a kép 
alsó felébe helyezzétek a súlypontot, egy na- 
gyobb virágból, levélből. A többi virág, fűkalász 
szára is itt találkozzon. Először állítsátok össze 
a képet, csak utána kezdjetek hozzá a ragasz- 
táshoz. 


Roskó Gábor 

